Skuldfinansieringsmodel vir landboubedryf - Maroela Media
Skuldfinansieringsmodel vir landboubedryf
Standard Bank het Maandag aangekondig dat hulle 'n nuwe R1,8 miljard-skuldfinansieringsmodel gaan skep vir die Suid-Afrikaanse landboubedryf.
Standard Bank sal in vennootskap tree met Transvaalse Wattel Koöperasie (TWK) en die Land Bank. Die 77 jaar oue onderneming, TWK, verskaf 'n wye reeks produkte en dienste insluitend hout, graan, handel-en-meganisering, finansiële dienste, voertuie en bande.
Die transaksie is 'n eerste in landboufinansiering kragtens die samewerking in 'n gesindikeerde lening aan TWK tussen Standard Bank, as 'n handels- finansiële diensteverskaffer en Land Bank as 'n staatsfinansierder. Standard Bank en TWK sal saam werk om die koöperasie se balansstaat te herstruktureer sodat die bank sy finansiële insig kan toepas uit die korporatiewe bedryf in landbou se bedryfsomgewing.
Nico Groenewald, hoof van landbousake by Standard Bank, het gesê die nuwe struktuur is in lyn met TWK se groeistrategieë en sal die maatskappy se balansstaat versterk. Hy het gesê dis die perfekte balans tussen die optimale finansieringsmeganisme en finansieringsprodukte.
"Alle krediet aan die visioenêre benadering wat die TWK se raad geneem het om te besef dat hulle die onderneming anders sal moet struktureer om te kapitaliseer op die groei wat die maatskappy reeds beleef het, en om ons te nader vir insette," het Groenewald gesê. "TWK was bereid om sy finansiële model te verander wat dit vir ons moontlik gemaak het om saam met die Land Bank te werk en 'n optimale skuldfinansieringsmodel te struktureer."
Pecanwood-moord: Seun wéér bevoeg verklaar
So 'n bank wat volgens die ANC wit monopoliekapitaal verteenwoordig, gaan nou wit boere, wat volgens die ANC die grond gesteel het, help met skulddelging. Dis mos nou 'n "recipe for disaster". Die ANC gaan nie stilbly hieroor nie. 1 Ou SA vlag by Swart Maandag betoging en alle hel het vanaf ANC-kant losgebreek. Presies dieselfde gaan nou gebeur. Staat gaan dít eenvoudig keer en sê daars te veel skuld op die grond. Dit moet onteien word en geen bank mag inmeng nie.